sagorsarker/bangla-wikipedia huggingface dataset:
শাঁখারিবাজার গণহত্যা

শাঁখারিবাজার গণহত্যা বলতে ১৯৭১ সালের ২৬শে মার্চ পুরোনো ঢাকা শহরের শাঁখারিবাজার এলাকায় ঘটা গণহত্যাকে বোঝায়। পাকিস্তান সেনাবাহিনী বাঙালি হিন্দুদের ওপর এই গণহত্যা শুরু করে। যারা প্রাণ নিয়ে পালাতে পেরেছিলেন, তারা বুড়িগঙ্গা পেরিয়ে ওপারের গ্রামগুলোতে চলে যান। এই এলাকাটা বর্তমানে কেরাণীগঞ্জ নামে পরিচিত। শাঁখারিবাজার জনশূন্য হয়ে পড়ে। শুধু হিন্দুদের মৃতদেহগুলো রাস্তাঘাটে পড়েছিল। পাকিস্তান সরকার শাঁখারিবাজার রোডের নাম পাল্টে টিক্কা খান রোড নাম রাখে।
পুরোনো ঢাকার একেবারে কেন্দ্রে বাঙালি হিন্দু অধ্যুষিত শাঁখারিবাজার অবস্থিত। এখানকার মানুষ শাঁখের খোলস থেকে শঙ্খ, শাঁখা, পলা ইত্যাদি তৈরি করার সাথে যুক্ত।
শাঁখারিবাজার রোদের খুব কাছেই জগন্নাথ কলেজ ও ঢাকা ব্রাহ্ম সমাজ-এ পাকিস্তান সেনাবাহিনী ঘাঁটি গাড়ে। অপারেশন সার্চলাইট-এর সময় এই এলাকাটা পাকিস্তান সেনাবাহিনীর প্রধান লক্ষ্যে পরিণত হয়।
২৫শে মার্চ সন্ধেবেলা পাকিস্তান সেনাবাহিনী শাঁখারিবাজারের রাস্তাঘাট সব দখল করে ফেলে। তারা নবাবপুর রোড দিয়ে সদর ঘাট-এর দিকে এগিয়ে চলে। শাঁখারিবাজার রোড পার হওয়ার সময় তারা একটা বাড়িতে বোম মারে। বাড়িটার একটা অংশ ভেঙে পড়ে। ৩ জন তক্ষুনি মারা যায় এবং ৬ জন আহত হন।
২৬শে মার্চ বিকেলে, পাকিস্তান সেনাবাহিনী মূল শাঁখারিবাজার আক্রমণ করে। তারা শাঁখারিবাজার রোডের ৪৭ নং বাড়িটায় ঢুকে এলোপাথাড়ি গুলি চালায়। বাড়ির গৃহকত্তা, গৃহিণী ও তাদের ছোটো ছেলে সেখানেই মারা যায়। বড়ো ছেলে অমর সুর বাড়ির পেছনের দরজার সরু গলি দিয়ে পালিয়ে যায়। সেনারা মাইকে ঘোষণা করে এলাকার সকল বাসিন্দাদের বাড়ির বাইরে বেরোতে বলে। কিন্তু হায় !! বলির পাঁঠার মতো তারা বাইরে বেরোয় এবং সঙ্গে সঙ্গেই সেনারা তাদের গুলি করে হত্যা করে। এই ঘটনায় ৫০ জন নিহত ও ২০০ জন আহত হন। সবকটা হিন্দুবাড়ি জ্বালিয়ে দেওয়া হয়। প্রত্যক্ষদর্শীদের মতে শুধু চন্দন সুরের বাড়ির আশেপাশেই ৩১ জনের মতো মারা গেছিলেন। প্রসঙ্গত উল্লেখ্য, চন্দন সুর ঐ এলাকার এক প্রভাবশালী ব্যক্তি। ভোটের আগে ঢাকার নবাব পরিবারের খাজা খইরুদ্দিন ওনাকে হাত করতে চেয়েও অসফল হন। খইরুদ্দিন, শেখ মুজিবের বিরুদ্ধে নির্বাচনে দাঁড়িয়েছিলেন। তো সেই রাগেই বোধহয় উনি পাকিস্তান সেনাদের চন্দন সুরের বিরুদ্ধে লেলিয়ে দিয়েছিলেন। কালিদাস বৈদ্যের মতে, চন্দন সুরের ১২৬ জন প্রতিবেশীকে লাইন ধরে দাঁড় করিয়ে গুলি করে মারা হয়।
শাঁখারিবাজার জনশূন্য হয়ে পড়েছিল। সেনা, আনসার, রাজাকাররা সব সোনাদানা, বাসন ও আসবাবপত্র লুঠ করে। বিহারি মুসলিমরা গোটা এলাকাটা দখল করে। প্রত্যেকটা বাড়িতেই তারা বসবাস করতে শুরু করে দেয়। সরকার থেকে শাঁখারিবাজার রোডের নাম পাল্টে টিক্কা খান রোড করে দেওয়া হয়।
চিত্তরঞ্জন সুতার

চিত্তরঞ্জন সুতার (২৩ মার্চ ১৯২৮-২৭ নভেম্বর ২০০২) বাংলাদেশী রাজনীতিবিদ, পূর্ব পাকিস্তান প্রাদেশিক পরিষদের সদস্য ও বাংলাদেশের সাবেক সংসদ সদস্য।
চিত্তরঞ্জন সুতার ২৩ মার্চ ১৯২৮ সালে পিরোজপুর জেলার স্বরূপকাঠি (নেছারাবাদ) উপজেলার ব্যাসকাঠি গ্রামে জন্মগ্রহণ করেন। তার পিতা ললিত কুমার সুতার ও মাতা বেলোকা সুন্দরী। তিনি মঞ্জুশ্রী সেনকে বিয়ে করেন। এ দম্পতির একটি মাত্র সন্তান বাপী সুতার কলিকাতার ভবানীপুরে বসবাস করছেন। তিনি বিএম কলেজ থেকে বিএ পাস করেন।
চিত্তরঞ্জন সুতার বাংলাদেশের স্বাধীনতা যুদ্ধের আন্দোলনে শেখ মুজিবের পরামর্শক হিসেবে দায়িত্ব পালন করেছেন। ১৯৬৯ সালে আওয়ামী লীগে যোগ দেয়ার আগে তিনি তফসিলি জাতি ফেডারেশন/শিডিউল কাস্ট ফেডারেশন নামে একটি সংগঠন করতেন। ১৯৫৭ সালে আওয়ামী লীগ বিভক্ত হলে তিনি ন্যাপে যোগ দেন।
১৯৫৪ সালে যুক্তফ্রন্টের সময় নির্দলীয় ব্যানারে পূর্ব পাকিস্তানের প্রাদেশিক পরিষদের সদস্য এবং ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। তিনি বাকশালের কেন্দ্রীয় কমিটির সদস্য ও মনোনীত সংসদ সদস্য ছিলেন তিনি। ১১ আগস্ট ১৯৭৫ সালে ভারতে যাওয়ার পর আর কখনও বাংলাদেশে ফিরে আসেননি।
তিনি তার জন্মস্থান বাটনাতলায় ১৯৫৩ খ্রিষ্টাব্দে নির্মিত "জন সম্মিলনী প্রবেশিকা বালিকা বিদ্যালয়" এর প্রতিষ্ঠাতা।
১৯৫১ সালের শেষদিকে তিনি পূর্বপাকিস্তানে প্রবেশ করেন। সাথে ছিলেন কালিদাস বৈদ্য ও নিরোধ মজুমদার। তিনি রিসার্চ অ্যান্ড অ্যানালাইসিস উইং (R&AW) এর কর্মকর্তা ছিলেন। তিনি ১৯৭১ সালে ভবানীপুরের ২৬ নম্বর রাজেন্দ্র প্রসাদ সড়কে বাস করতেন। ভারতীয় পাসপোর্টে তার নাম ভুজঙ্গ ভূষন রায়।
১৯৭২ সালে চিত্তরঞ্জন সুতার ও কালিদাস বৈদ্য ইন্দিরা গান্ধির কাছে গিয়ে বাংলাদেশকে ভারতের অঙ্গরাজ্য করে নিতে চাপ দেন। তাদের বক্তব্য ছিল দ্বি-জাতিতত্ব যদি নাই থাকে সীমানা থাকবে কেন? তাদের সেই প্রচেষ্টা বাস্তবায়ন হয় নাই।
তাছাড়া তিনি বাংলাদেশের দক্ষিণাঞ্চলকে হিন্দু রাজ্যে পরিণত করার জন্য “স্বাধীন বঙ্গভূমি” নামে  আন্দোলনের নেতৃত্ব দিয়েছেন, এই আন্দোলনে তার নাম হচ্ছে পার্থ সামন্ত। ৪৭ সালে পাকিস্তান প্রতিষ্ঠা তথা দেশ বিভাগের পর থেকে ২০০২ সালের নভেম্বর মাস পর্যন্ত ৫৩ বছরের মধ্যে প্রায় ৩৯ বছর কাটিয়েছেন কলিকাতার ভবানীপুরের সানি ভিলা নামক বাসভবনে স্থায়ীভাবে বসবাস করতেন।
চিত্তরঞ্জন সুতার ২৭ নভেম্বর ২০০২ ভারতের রাজধানী দিল্লীতে মৃত্যুবরণ করেন।
সেকেন্ড অ্যাভিনিউ সাবওয়ে

সেকেন্ড অ্যাভিনিউ সাবওয়ে (এমটিএ দ্বারা অভ্যন্তরীণভাবে আইএনডি দ্বিতীয় অ্যাভিনিউ লাইন হিসাবে পরিচিত এবং এসএএসের সংক্ষিপ্তসার) নিউইয়র্ক সিটি সাবওয়ে একটি লাইন, যা ম্যানহাটনের পূর্ব পাশের সেকেন্ড অ্যাভিনিউয়ের নিচে অবস্থিত। ম্যানহাটনের উচ্চ পূর্ব দিকে তিনটি নতুন স্টেশন'সহ এই নতুন লাইনের প্রথম পর্বটি ১ জানুয়ারি ২০১৭ সালে খোলা হয়। সম্পূর্ণ সেকেন্ড অ্যাভিনিউ লাইনের জন্য যদি ও কখনো অর্থায়ন করা হয়, তা হলে হারলেমের হারলেম–১২৫তম স্ট্রিটের সঙ্গে নিন্ম ম্যানহাটনের হ্যানওভার স্কয়ারের সংযোগ স্থাপনের জন্য আরও তিনটি পর্যায়ে নির্মিত হবে। প্রস্তাবিত সম্পূর্ণ লাইনটি ৮.৫ মাইল (১৩.৭ কিমি) দীর্ঘ এবং ১৬ টি স্টেশন বিশিষ্ট হবে, আনুমানিক দৈনিক ৫,৬০,০০ জন যাত্রী পরিবহন করবে এবং নির্মাণ ব্যয় ১৭ বিলিয়ন ডলারেরও বেশি।
প্রকৃতপক্ষে ১৯২০ সালে এই লাইনটি মূলত স্বতন্ত্র সাবওয়ে ব্যবস্থার (আইএনডি) একটি বৃহদায়তন সম্প্রসারণের অংশ হিসেবে প্রস্তাব করা হয়। সেকেন্ড অ্যাভিনিউ সাবওয় নির্মিত হওয়ার প্রত্যাশায়, দ্বিতীয় অ্যাভিনিউ এবং তৃতীয় অ্যাভিনিউয়ের সাথে সমান্তরাল উত্তোলিত লাইনগুলি ১৯৪২ সাল এবং ১৯৫৫ সালে ভেঙে ফেলা হয়, সেকেন্ড অ্যাভিনিউ সাবওয়ের পরিকল্পনা বাতিল হওয়ার বিভিন্ন কারণ থাকলেও। কর্মসূচীর অংশ হিসাবে লাইনটির নির্মাণ কাজ শেষ পর্যন্ত ১৯৭২ সালে শুরু হয়, কিন্তু শহরটির আর্থিক সংকটের কারণে ১৯৭৫ সালে এটি থামানো হয়, কেবল সুড়ঙ্গের কয়েকটি অংশ সম্পন্ন হওয়ার পরে। আর্থিক সুরক্ষিত নির্মাণ পরিকল্পনার উন্নয়নের পরে এপ্রিল ২০০৭ সালে লাইনের কাজটি আবার শুরু হয়। ৯৬তম স্ট্রিট, ৮৬তম স্ট্রিট এবং ৭২তম স্ট্রিট স্টেশন ও পাশাপাশি দু'ই মাইল (৩.২ কিমি) সুড়ঙ্গের সমন্বিত এই লাইনের প্রথম পর্যায়ে ব্যয় হয় ৪.৪৫ বিলিয়ন ডলার। ৯৬তম থেকে ২৫তম স্ট্রিট পর্যন্ত ১.৫ মাইল (২.৪ কিমি) দীর্ঘ দ্বিতীয় ধাপের পরিকল্পনা রয়েছে এবং ২০২৭-২০২৯ সালের মধ্যে উন্মুক্ত হবে বলে আশা করা হচ্ছে।
প্রথম পর্যায়ে নির্মিত রেলপথে সর্বদা কিউ ট্রেন দ্বারা রেল পরিষেবা পরিবেশন করা হয় এবং সীমিত ব্যস্ত-সময়ে এন ও আর ট্রেনগুলি ব্যবহার করা হয়। দ্বিতীয় ধাপে লাইনের উত্তর প্রান্তিক ৯৬তম স্ট্রিট থেকে হারলেম–১২৫তম স্ট্রিটে প্রসারিত হবে এবং কিউ ও সীমিত ভাবে এন উভয় ট্রেন পরিষেবাই ১২৫তম স্ট্রিটে প্রসারিত হবে। তৃতীয় দফায় ম্যানহাটানের নিম্ন পূর্ব দিকে ৭২তম স্ট্রিট থেকে হিউস্টন স্ট্রিট পর্যন্ত দক্ষিণে লাইনটি প্রসারিত করা হবে; সমাপ্তির পরে, একটি নতুন টি ট্রেন হারলেম থেকে হিউস্টন স্ট্রিট পর্যন্ত পুরো লাইনে রেল পরিষেবা পরিবেশন করবে। চতুর্থ ধাপে হিউস্টন স্ট্রিট থেকে হ্যানোভার স্কয়ার পর্যন্ত দক্ষিণে লাইনটি প্রসারিত করা হবে, যেখানে টি ট্রেন সম্পূর্ণ লাইনে পরিষেবা সরবরাহ করবে। টি ট্রেনের রঙ নীলকান্তমণির রঙয়ের হবে, কারণ এটি মিডটাউন ম্যানহাটনের মাধ্যমে দ্বিতীয় এভিনিউ লাইনটি ব্যবহার করবে।
মিডটাউন ম্যানহাটনের মাধ্যমে সেকেন্ড অ্যাভিনিউ লাইন ব্যবহার করা পরিষেবাগুলি রঙ নীলকান্তমণির মত হতে হবে। নিম্নলিখিত পরিষেবাগুলি দ্বিতীয় এভিনিউ লাইনের অংশ বা সম্পূর্ণ ব্যবহার করে:
সেনদিয়া গণহত্যা

সেনদিয়া গণহত্যা বলতে, অবিভক্ত ফরিদপুর জেলার সেনদিয়া গ্রামে, ২০শে মে, পাকিস্তান সেনাবাহিনীর দ্বারা বাঙালি হিন্দুর ওপর করা গণহত্যাকে বোঝায়।< ১২৭ জন নারী, পুরুষ, শিশুকে হত্যা করা হয়। যাদের মাঝে ৭৬ জনই মেয়ে ছিল।
বর্তমানে সেনদিয়া গ্রামটা ঢাকা বিভাগ-এর মাদারীপুর জেলার রাজৈর উপজেলার খালিয়া ইউনিয়নের অন্তর্গত। মাদারীপুর জেলা সদর থেকে মাত্র দূর। ১৯৭১রে মাদারীপুর জেলা অবিভক্ত ফরিদপুর জেলার একটা উপজেলা ছিল মাত্র। তখন এঅঞ্চলে গাড়ি চালানোর উপযুক্ত কোনো রাস্তা ছিল না। অগত্যা জলপথই ভরসা। স্টীমার, নৌকোয় করেই মানুষজন যাতায়াত করতো। সেনদিয়ার আশপাশেই অম্বিকাচরণ মজুমদার, গৌরচন্দ্র বালা, ফণীভূষণ মজুমদার প্রভৃতি স্বাধীনতা সংগ্রামীরা জন্মেছিলেন। ঐতিহাসিকভাবেই রাজৈর উপজেলা একটা হিন্দু অধ্যুষিত এলাকা ছিল। অপারেশন সার্চলাইট অনুযায়ী পাকিস্তান সেনাবাহিনী টাকেরহাট স্টীমার স্টেশনের কাছেই ঘাঁটি গাড়ে।
ঘটনার দিন ৫ই জ্যৈষ্ঠ ১৩৭৮, ১৯৭১ সালের ১৯শে মে সকাল ৯টায়, কিছু পাকিস্তানি সেনা একটা লঞ্চে করে গোপালগঞ্জ জেলার ভেনাবাড়ীর উদ্দেশ্য রওনা দেয়। তারা মাদারীপুর জেলার কাদম্বরী ইউনিয়নের চর ছামটায় গুলিবর্ষণ ও লুঠপাট করে। তারপর উলাবাড়ি গণহত্যা ঘটায়। সেখান থেকে তারা রাস্তায় গুলিবর্ষণ করতে করতে সেঁদিয়ার উদ্দেশ্য রওনা দেয়।
বিকেল ৪টের সময়, ওরা আনসার বাহিনীর সাথে সেনদিয়া পৌঁছয়। গুলির শব্দ শুনে খালিয়া, পালিতা, ছটিঁয়াবাড়ি গ্রামের হিন্দুরা সেঁদিয়া গ্রামের আখক্ষেতে লুকিয়ে পড়ে। যতক্ষণে পাকিস্তান সেনাবাহিনী সেনদিয়া পৌঁছায়, ততক্ষণে গোটা গ্রাম জনশূন্য হয়ে গেছে। আনসাররা লুটপাট করে গোটা গ্রাম জ্বালিয়ে দেয়। কিছু বয়স্ক মানুষ ঐ আগুনে জ্যান্ত পুড়ে যায়। তবে শেষপর্যন্ত পলায়নরত হিন্দুরা ধরা পড়ে যায়। ওদেরকে ফায়ারিং স্কোয়াডের সামনে লাইন ধরে দাঁড় করিয়ে গুলি করা হয়। ছাগলদের চিৎকারে ও আখক্ষেতে নড়াচড়া বুঝতে পেরে সেনারা গুলি চালায়। ঐ আখক্ষেতেই সেমি-অটোমেটিক রাইফেলের গুলিতে কয়েকশো মানুষ মারা যায়। ছয়দিন পর আরও ৫ জন ধরা পড়ে। তাদেরও একই পরিণতি হয়।
পাঞ্জাবি এমসি

রাজিন্দর সিং রাই ( জন্ম- ১৯৭৩) যিনি পাঞ্জাবি এমসি নামে সমধিক পরিচিত, একজন ব্রিটিশ ভারতীয় ডিজে, সুরকার ও সঙ্গীত পরিচালক। তিনি বিশেষ করে আলোচনায় আসেন যখন তিনি একটি বিখ্যাত পাঞ্জাবি লোকসঙ্গীত ' মুন্ডেয়া(ন) তো বাচকে রাহি' কে আধুনিক সুরারোপে রিমিক্স করেন। এরপর ২০০২ সালে তার এই গানের সুর আমেরিকান র‍্যাপার জে'জি তার "বিওয়্যার অফ দ্য বয়েজ " গানে ব্যবহার করলে পাঞ্জাবি এমসি আন্তর্জাতিক খ্যাতি অর্জন করেন। তিনি আরো খ্যাতিপ্রাপ্ত হন তার ২০০৩ সালের গান যোগীর মাধ্যমে। মার্কিন সংগীত ওয়েবসাইট অলমিউজিক তাকে ভাঙ্গড়া সংগীতের অন্যতম প্রভাবশালী ব্যক্তিত্ব হিসেবে আখ্যা দিয়েছে। 'মুন্ডেয়া(ন) তো বাচকে রাহি', যোগি, জাট্টি ইত্যাদি তার কিছু বিখ্যাত প্রযোজিত গান। এছাড়া পাঞ্জাবি এমসি বিভিন্ন বলিউড ও পাঞ্জাবি ফিল্মে সুরারোপ ও সঙ্গীত প্রযোজনা করেছেন।
রাজিন্দর ১৯৯৩ সালে তার ক্যারিয়ার শুরু করেন।পাঞ্জাবি এমসি তার স্টেজ নামটি পাঞ্জাবি ভাষা থেকে নিয়েছেন যে ভাষায় তিনি গান তৈরী ও র‍্যাপ করেন।<.
তার অন্যতম লক্ষ্য হল ভাঙড়ার সাথে হিপ-হপের ফিউশন ঘটানো।<.
এছাড়া তিনি মির্জা নামে একটি গান প্রযোজনা করেন যাতে তুর্কি গায়ক এর গানের সুর/সঙ্গীত ব্যবহার হয়। কিন্তু গানটি মুক্তি পায় নি।<.
তার আরেকটি অ্যালবাম, 'ইন্ডিয়ান টাইমিং' ২০০৮ সালে মুক্তি পায়। তার মিউজিক ভিডিও 'স্নেক চার্মার' কানাডার টরন্টোতে 
ডিজে রা'য়ের মিউজিক ভিডিও নাইটে প্রদর্শিত হয়।
ইন্ডিয়ান টাইমিং অ্যালবামে পাঞ্জাবি এমসি 
অফরা হাজা'র গান 'ইম নিয়া'নলু' গান থেকে কন্ঠ স্যাম্পল ব্যবহার করেন।
এছাড়া তিনি তার অ্যালবাম লিগালাইজড এ 'প্লানেট রক' গানের স্যাম্পল ব্যবহার করেন।(এটি তিনি শিল্পী আফ্রিকা বোম্বাটার আগে ব্যবহার করেছিলেন)।
'জাট হো গায়া শারাবি' গানে টিভি অনুষ্ঠান ম্যাগ্নাম পি,আই গানের স্যাম্পল ব্যবহার করেন। 'মুন্ডেয়ান তো বাচকে রাহিও' তে টিভি অনুষ্ঠান নাইট রাইডারের সঙ্গীতের অংশ বিশেষ ব্যবহার করেন।
রাজিন্দরের টেলিভিশনে অভিষেক ঘটে ২০০১ সালে। ২০০১ সালে তিনি কানাডার অন্টারিওর মিসিসাগার পল ব্যানকুয়েট হলে ডিজে রা'য়ের উপস্থাপনায় 'দ্যা ভাঙড়ামেন্টারি' নামক অনুষ্ঠানে পারফর্ম করেন। অনুষ্ঠানটি সরাসরি সম্প্রচার করে এটিএন নামক একটি টিভি সংস্থা।
তার অনেকগুলো গান বিভিন্ন টিভি অনুষ্ঠানের ভুমিকা সংগীত হিসেবে ব্যবহার হয়েছে। 
তিনি স্বপ্না আবাস্থি ও সুখবিন্দার সিং এর সাথে বিখ্যাত বলিউডের গান "ছাইয়া ছাইয়া" রিমিক্স করেন। এই গানটি শাহরুখ খান অভিনীত ১৯৯৯ সালের চলচ্চিত্র "দিল সে..." চলচ্চিত্রের একটি গান।
লিভিংস্টন ফুটবল ক্লাব

লিভিংস্টন ফুটবল ক্লাব (সাধারণত লিভিংস্টন এফসি নামে পরিচিত) হচ্ছে লিভিংস্টন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯৪৩ সালে প্রতিষ্ঠিত হয়েছে। লিভিংস্টন এফসি তাদের সকল হোম ম্যাচ লিভিংস্টনের আলমন্ডভেল স্টেডিয়ামে খেলে থাকে; যার ধারণক্ষমতা হচ্ছে ৯,৫১২। বর্তমানে এই ক্লাবের ম্যানেজারের দায়িত্ব পালন করছেন গ্যারি হোল্ট এবং সভাপতির দায়িত্ব পালন করছেন রবার্ট উইলসন। স্কটিশ রক্ষণভাগের খেলোয়াড় অ্যালান লিথগো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লিভিংস্টন এফসি এপর্যন্ত ৯টি শিরোপা জয়লাভ করেছে; যার মধ্যে ১টি স্কটিশ লীগ কাপ, ১টি স্কটিশ প্রথম বিভাগ, ৪টি স্কটিশ লীগ ওয়ান, ২টি স্কটিশ তৃতীয় বিভাগ এবং ১টি স্কটিশ চ্যালেঞ্জ কাপ শিরোপা রয়েছে।
সেন্ট জনস্টোন ফুটবল ক্লাব

সেন্ট জনস্টোন ফুটবল ক্লাব (সাধারণত সেন্ট জনস্টোন এফসি নামে পরিচিত) হচ্ছে পার্থ ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। সেন্ট জনস্টোন এফসি তাদের সকল হোম ম্যাচ পার্থের ম্যাকডায়ারমিড পার্কে খেলে থাকে; যার ধারণক্ষমতা হচ্ছে ১০,৬৯৬। বর্তমানে এই ক্লাবের সভাপতির দায়িত্ব পালন করছেন স্টিভ ব্রাউন। স্কটিশ রক্ষণভাগের খেলোয়াড় জেসন কের এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেন্ট জনস্টোন এফসি এপর্যন্ত ৯টি শিরোপা জয়লাভ করেছে; যার মধ্যে ৭টি স্কটিশ চ্যাম্পিয়নশিপ, ১টি স্কটিশ কাপ এবং ১টি স্কটিশ চ্যালেঞ্জ কাপ শিরোপা রয়েছে।
হিবের্নিয়ান ফুটবল ক্লাব

হিবের্নিয়ান ফুটবল ক্লাব (সাধারণত হিবের্নিয়ান এফসি অথবা শুধুমাত্র হিবের্নিয়ান () নামে পরিচিত) হচ্ছে এডিনবরা ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৫ সালের ৬ই আগস্ট তারিখে প্রতিষ্ঠিত হয়েছে। হিবের্নিয়ান এফসি তাদের সকল হোম ম্যাচ এডিনবরার ইস্টার রোডে খেলে থাকে; যার ধারণক্ষমতা হচ্ছে ২০,৪২১। বর্তমানে এই ক্লাবের ম্যানেজারের দায়িত্ব পালন করছেন জ্যাক রস এবং সভাপতির দায়িত্ব পালন করছেন রন গর্ডন। স্কটিশ রক্ষণভাগের খেলোয়াড় ডেভিড গ্রে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হিবের্নিয়ান এফসি এপর্যন্ত ১৬টি শিরোপা জয়লাভ করেছে; যার মধ্যে ৪টি স্কটিশ লীগ, ৩টি স্কটিশ কাপ, ৩টি স্কটিশ লীগ কাপ এবং ৬টি স্কটিশ চ্যাম্পিয়নশিপ শিরোপা রয়েছে।
কিলমারনক ফুটবল ক্লাব

কিলমারনক ফুটবল ক্লাব (সাধারণত কিলমারনক এফসি নামে পরিচিত) হচ্ছে কিলমারনক ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৬৯ সালের ৫ই জানুয়ারি তারিখে প্রতিষ্ঠিত হয়েছে। কিলমারনক এফসি তাদের সকল হোম ম্যাচ কিলমারনকের রাগবি পার্কে খেলে থাকে; যার ধারণক্ষমতা হচ্ছে ১৭,৮৮৯। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স ডায়ার এবং সভাপতির দায়িত্ব পালন করছেন বিলি বোয়ি। আইরিশ মধ্যমাঠের খেলোয়াড় হ্যারি ডিকার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কিলমারনক এফসি এপর্যন্ত ৭টি শিরোপা জয়লাভ করেছে; যার মধ্যে ১টি স্কটিশ ফুটবল লীগ, ২টি স্কটিশ প্রথম বিভাগ, ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।
আরতুগ্রুল গাজী মসজিদ

১৯৯০ সালে তুর্কমেনিস্তানের স্বাধীনতার পরে ১৯৯৮ সালে মসজিদটির উদ্বোধন করা হয়েছিল। সাদা মার্বেল ভবনটি ইস্তাম্বুলের নীল মসজিদের কথা স্মরণ করিয়ে দেয়।
মসজিদে একসাথে ৫০ হাজার লোক নামায আদায় করতে পারে।
এটি নির্মাণকালে বেশ কয়েকটি দুর্ঘটনাজনিত মৃত্যুর ঘটনা ঘটেছে ।
সেন্ট মিরেন ফুটবল ক্লাব

সেন্ট মিরেন ফুটবল ক্লাব (সাধারণত সেন্ট মিরেন এফসি নামে পরিচিত) হচ্ছে পেজলি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৭ সালে প্রতিষ্ঠিত হয়েছে। সেন্ট মিরেন এফসি তাদের সকল হোম ম্যাচ পেজলির সেন্ট মিরেন পার্কে খেলে থাকে; যার ধারণক্ষমতা হচ্ছে ৭,৯৩৭। বর্তমানে এই ক্লাবের ম্যানেজারের দায়িত্ব পালন করছেন জিম গুডউইন এবং সভাপতির দায়িত্ব পালন করছেন গর্ডন স্কট। স্কটিশ মধ্যমাঠের খেলোয়াড় স্টিফেন ম্যাকগিন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেন্ট মিরেন এফসি এপর্যন্ত ৪টি শিরোপা জয়লাভ করেছে; যার মধ্যে ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।
রস কাউন্টি ফুটবল ক্লাব

রস কাউন্টি ফুটবল ক্লাব (সাধারণত রস কাউন্টি এফসি নামে পরিচিত) হচ্ছে ডিংওয়াল ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯২৯ সালে প্রতিষ্ঠিত হয়েছে। রস কাউন্টি এফসি তাদের সকল হোম ম্যাচ ডিংওয়ালের ভিক্টোরিয়া পার্কে খেলে থাকে; যার ধারণক্ষমতা হচ্ছে ৬,৫৪১। বর্তমানে এই ক্লাবের ম্যানেজারের দায়িত্ব পালন করছেন স্টিভেন ফার্গুসন ও স্টুয়ার্ট কেটলওয়েল এবং সভাপতির দায়িত্ব পালন করছেন রয় ম্যাকগ্রেগর। স্কটিশ রক্ষণভাগের খেলোয়াড় মার্কাস ফ্রেসার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রস কাউন্টি এফসি এপর্যন্ত ৮টি শিরোপা জয়লাভ করেছে; যার মধ্যে ২টি স্কটিশ দ্বিতীয় স্তরের লীগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ, ১টি স্কটিশ লীগ কাপ এবং ৩টি স্কটিশ চ্যালেঞ্জ কাপ শিরোপা রয়েছে।
দাশোগুজ মসজিদ

<nowiki> </nowiki>দাশোগুজ মসজিদ বা Daşoguz metjidi হল তুর্কমেনিস্তান এর দাশোগুজ অঞ্চলের গ্রোগলি অ্যাভিনিউতে অবস্থিত। মসজিদটিতে একসাথে ৩০০০ হাজার লোক একসাথে নামায আদায় করতে পারে।
এই মসজিদটির ভিত্তিপ্রস্তর স্থাপন হয় ২০১৩ সালে। এবং ৩০ অক্টোবর ২০১৫ সালে এটির উদ্বোধন করেন তুর্কমেনিস্তানের রাষ্ট্রপতি গুরবানগুলি বেরদিমুহামেদু। 
মসজিদের মোজাইক খচিত কেন্দ্রীয় গম্বুজটির ব্যাস ৩৮ মিটার, উচ্চতা ৪০ মিটার এবং বাকি চারটি মিনারের প্রত্যেকটির উচ্চতা প্রায় ৬৩ মিটার।
মসজিদে ৩ হাজার লোক একসাথে নামাজ পড়তে পারবেন। মসজিদের সীমানায় ১,৫০০ লোকের সাদাকা রাখার জন্য একটি কামরা নির্মিত হয়েছিল, পাশাপাশি ২০০ জন লোকের জন্য তিনতলা হোটেল রয়েছে।
সুলতান সুলাইমান মসজিদ, মালয়েশিয়া

সুলতান সুলাইমান মসজিদ () হচ্ছে সেলাঙ্গরের রাজকীয় মসজিদ, যা মালয়েশিয়ার সেলাঙ্গরের ক্লাং শহরে অবস্থিত। এটি ১৯৩১ সালের গোড়ার দিকে ব্রিটিশদের দ্বারা নির্মিত হয়েছিল এবং ১৯৩৪ সালে আনুষ্ঠানিকভাবে আলমারহুম সুলতান স্যার আলাউদ্দিন সুলায়মান শাহ এবং ব্রিটিশ সংযুক্ত মালয় রাষ্ট্রের (ফেডারেলেটেড মালয় স্টেটস) সংঘবদ্ধ মালয়েশিয়ার হাই কমিশনার স্যার লরেন্স নুনস গিলমার্ড দ্বারা আনুষ্ঠানিকভাবে এটি উদ্বোধন করা হয়েছিল।
মসজিদটির স্থাপত্যশৈলী পশ্চিমা আর দেকো এবং নব্য-ধ্রুপদী ক্যাথিড্রাল শৈলীর সংমিশ্রণ। ব্রিটিশ স্থপতি লেওফ্রিক কেস্টেভেন (১৮৮২-১৯৭৪) মসজিদটির নকশা করেছিলেন। মসজিদটির নকশার কাজে, মালয় ইনস্টিটিউট অব আর্কিটেক্টের চেয়ারম্যান (১৯৩১–১৯৩৩) লেওফ্রিক কেস্টেভেন; ইউনাইটেড ইঞ্জিনিয়ার্স লিমিটেডের সাথে সংযুক্ত কংক্রিট বিশেষজ্ঞ জন থমাস চেস্টার এবং সিঙ্গাপুর ভিত্তিক ইতালীয় ভাস্কর রোডল্ফো নোলিও গুরুত্বপূর্ণ অবদান রাখেন। রোডল্ফো নোলিও মসজিদ ভবনের অলঙ্কারে কাজ করেছিলেন।
এর আকর্ষণীয় বৈশিষ্ট্যগুলির মধ্যে রয়েছে ইস্তানা আলম শাহের টাঙ্গা দিরজা (রাজকীয় সিঁড়ি) এবং একটি রাজকীয় স্মৃতিসৌধ। প্রয়াত সুলতান সালাহউদ্দিনকে মসজিদের মাঠে সমাহিত করা হয়েছিল।
ক্লাংয়ের সুলতান সুলাইমান মসজিদের নকশার ধারণাটি রাজ্যের অন্যাম্য মসজিদের পাশাপাশি মালয়েশিয়ার বাকী অংশের তুলনায় একেবারেই আলাদা। সুলতান সুলায়মান মসজিদটির উল্লেখযোগ্যতার কারণ এটি ইসলামী স্থাপত্য, মুরিশ, নব্য-ধ্রুপদী, ইংরেজ এবং (সবচেয়ে গুরুত্বপূর্ণ হল) আর দেকো স্থাপত্যের প্রভাবের সংমিশ্রণ প্রদর্শন করে। মসজিদের অর্ধবৃত্তাকার আকৃতির গম্বুজটি স্বর্ণ দ্বারা আবৃত নয়; কুসুম হলুদ রঙে রং করা। মূল নামাজের স্থানের উপরের বৃহৎ গম্বুজটি কয়েকটি ছোট ছোট গম্বুজ দ্বারা বেষ্টিত।
মসজিদের চারপাশে ছোট ছোট আটটি টাওয়ার এবং মাঝখানে একটি বড় টাওয়ার রয়েছে যার মূল বারান্দা থেকে একটি উঁচু প্রবেশদ্বার রয়েছে। টাওয়ারটির শীর্ষভাগ হলুদ গম্বুজ দিয়ে সজ্জিত। মসজিদটিতে একসাথে প্রায় ১,০০০ জন মুসল্লি নামাজ আদায় করতে পারে।
মসজিদটি বিভিন্ন প্রক্রিয়া এবং অভ্যন্তরীণ পরিবর্তন-পরিবর্ধনের মধ্য দিয়ে বর্তমান রূপে এসেছে। মসজিদটির সর্বশেষ সংস্কার কাজ ২০১৭ সালে সম্পন্ন হয়েছিল। এসময় এর রঙিন বাস-রিলিফগুলো পুনরুদ্ধার করা হয়।
উপরের দিক থেকে দেখলে মসজিদের মূল নকশাটি ক্রস বারের মতো দেখা যেতো, যেমনটি প্রায়ই ইউরোপে গির্জার পরিকল্পনাগুলিতে ব্যবহৃত হয়। তবে এখন মসজিদটি সেলাঙ্গরের ইসলামিক ধর্মীয় বিভাগের (জেএআইএস) বর্গীয় কাস্টমাইজেশনের মতো দেখায়।
সুলতান সুলাইমান মসজিদটি ১৯৩২ সালে সমাপ্ত হয় এবং ১৯৩৪ সালে সেলাঙ্গরের তৎকালীন সুলতান সুলাইমান আলাউদ্দিন শাহ এর উদ্বোধন করেন। উদ্বোধনের সময়, মসজিদটি তৎকালীন সংঘবদ্ধ মালয়েশিয়ার (ফেডেরেল মালয় স্টেটস) বৃহত্তম মসজিদ ছিল।
১৯৮৮ সালে সেলাঙ্গরের রাজধানী শাহ আলমের সুলতান সালাহউদ্দিন আব্দুল আজিজ মসজিদ সমাপ্ত হওয়ার আগ পর্যন্ত সুলতান সুলাইমান মসজিদটির সেলাঙ্গরের রাষ্ট্রীয় মসজিদের মর্যাদা ছিল। ১৯৮৮ সালের পর থেকে সুলতান সুলায়মান মসজিদটি শুধু রাজকীয় মসজিদ হিসাবে থেকে যায়।
মসজিদটি ১৯১৫ সালের মার্চ মাস থেকে ২০১৭ সালের অক্টোবর পর্যন্ত পুনর্নির্মাণ কাজের জন্য জনসাধারণের জন্য বন্ধ করে দেওয়া হয়।পুনর্নির্মাণ কাজে ১২ মিলিয়ন রিঙ্গিত ব্যয় হয়েছিল।
এটি সুলতান এবং রাজপরিবারের সদস্যদের একটি তালিকা যাদেরকে এই মসজিদে সমাধিস্থ করা হয়েছে
সেরানাস গ্রুপের বাসের রুট ৭০২ কেটিএম ক্লাং থেকে জালান কোটা রাজা হয়ে যেতে হয়।
সিদ্ধার্থ কৈরালা

সিদ্ধার্থ কৈরালা () একজন নেপালি চলচ্চিত্র অভিনেতা, এবং নেপালী বংশভূত বলিউডের অভিনেত্রী মনীষা কৈরালার ছোট ভাই , মনিষ ঝা'র ভারতীয় চলচ্চিত্র "আনোয়ার" (২০০৬)-এ অভিনয়ের জন্য সুপরিচিত 
সিদ্ধার্থ কৈরালা নেপালের কাঠমান্ডুর একটি নেপালি রাজনৈতিক কৈরালা পরিবারে জন্মগ্রহণ করেন। তাঁর পিতামহ বিশ্বশ্বর প্রসাদ কৈরালা ১৯৫০ এর দশকের শেষের দিকে ১৯৬০ এর দশকের প্রথম দিকে নেপালের প্রধানমন্ত্রী ছিলেন।
২০০৮ সালের জানুয়ারিতে, সিদ্ধার্থ তার দীর্ঘদিনের বান্ধবীকে বিয়ে করেছিলেন।
জামা মসজিদ, জৌনপুর

জামা মসজিদ বা জামে মসজিদ বা বড়ি মসজিদ বা বড় মসজিদ হচ্ছে ভারতের একটি ঐতিহাসিক মসজিদ। এটি ভারতের উত্তর প্রদেশের জৌনপুরে অবস্থিত। পঞ্চদশ শতাব্দীতে হুসেন শাহ শারকি মসজিদটি নির্মাণ করেন। এটি ভারতের অন্যতম বৃহত্তম মসজিদ। মসজিদটি জৌনপুরের অন্যতম প্রধান পর্যটন কেন্দ্র।
মসজিদটি জৌনপুর শহরের ২.২ কিলোমিটার উত্তর পূর্বে, জাফরবদের ৭.৩ কিলোমিটার উত্তর-পশ্চিমে, মারিয়াহার ১৬.৮ কিমি উত্তর পূর্বে, কিরাকাতের ২৬.৩ কিমি উত্তর পশ্চিমে অবস্থিত। 
প্রতি শুক্রবার মসজিদে জুমার নামাজ এবং বিশেষ দোয়া অনুষ্ঠিত হয়। তাই এর নাম জামা মসজিদ। এছাড়াও প্রতিদিন পাঁচ ওয়াক্ত নিয়মিত নামাজ আদায় করা হয়।
ইংরেজ চিত্রশিল্পী এবং লেখক উইলিয়াম হজস তার লেখা "‘সিলেক্ট ভিউজ ইন ইন্ডিয়া’" গ্রন্থে এই মসজিদের কথা উল্লেখ করেছেন।
দেখ ভাই দেখ (চলচ্চিত্র)

দেখ ভাই দেখ () ২০০৯ সালের বলিউডের একটি হাস্যরসাত্বক চলচ্চিত্র যা রাহাত কাজমি পরিচালিত গ্রাসি সিং ও সিদ্ধার্থ কৈরালা সমন্বিত ভূমিকায় অভিনীত।
গৌরচন্দ্র বালা

গৌরচন্দ্র বালা (মৃত্যু ১৮ই জুন, ২০০৫) বাংলাদেশ আওয়ামী লীগের রাজনীতিবিদ ছিলেন। তিনি পূর্ব পাকিস্তান সরকারের সময় একবার মন্ত্রী হয়েছিলেন। গৌরচন্দ্র বালা
জন্ম : ভাদ্র, রবিবার, ১৩৩০, গ্রাম: উল্লাবাড়ী, ইউনিয়ন: কদমবাড়ী, থানা : রাজৈর, জেলা : মাদারীপুর।
পিতা : রাজমোহন বালা, মাতা : নারায়ণী বালা, ভাইবোন : নিত্যানন্দ বালা, চৈতন্য বালা, তীর্থবাসী দেবী, হরীতকী দেবী
বিবাহ : ২৯ জুন ১৯৫২, স্ত্রী : অঞ্জলি বালা
সন্তান-সন্ততি : বিপ্লব বালা, প্রণব বালা, তন্দ্রা বালা, পান্না বালা, তৃপ্তি বালা
শিক্ষা:
প্রাথমিক শিক্ষা : জলিরপাড় পাঠশালা, মাধ্যমিক: খালিয়া রাজারাম ইনস্টিটিউট, ম্যাট্রিকুলেশন : ১৯৪৩, উচ্চ মাধ্যমিক: ১৯৪৫, দৌলতপুর হিন্দু একাডেমি, খুলনা, বিএ : ১৯৪৭, রিপন কলেজ, কলকাতা, এমএ (বাংলা) : ১৯৪৯, কলিকাতা বিশ্ববিদ্যালয়, আইন, প্রিলিমিনারি : ১৯৫২, কলকাতা ল' কলেজ, এলএলবি : ১৯৬১, ঢাকা ল' কলেজ
চাকুরি :
পোস্টাল বিভাগ, কেন্দ্রীয় ভারত সরকার, ১৯৪৯ – ১৯৫৩
আইন পেশা :
ফরিদপুর বার কাউন্সিল, ১৯৬২ সাল থেকে ১৯৯০ হাইকোর্ট ও সুপ্রিম কোর্ট বার কাউন্সিল সদস্য। ১৯৮৩
কর্মজীবন :
প্রাদেশিক পরিষদ সদস্য : ১৯৫৪
গণপরিষদ সদস্য : ১৯৫৫-
যুক্তফ্রন্ট মন্ত্রিপরিষদ সদস্য : ১৯৫৬
আওয়ামী লীগ নমিনেশন বোর্ড সদস্য : ১৯৭০ ও ১৯৭৩
ছয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন
প্রাদেশিক পরিষদ সদস্য : ১৯৭০
কার্যকরি চেয়ারম্যান : মুক্তিযুদ্ধকালের দক্ষিণ-পশ্চিম জোন-২
সামাজিক কর্ম :
উল্লাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর।
মৃত্যু : ২ আষাঢ়, শুক্রবার ১৪১২, ১৮ জুন ২০০৫।
রবিবার ১৩৩০,গ্রাম উল্লাবাড়ী,ইউনিয়ন:কদমবাড়ি, থানা:রাজৈর,জেলা:মাদারীপুর।
পিতা: রাজমোহন বালা, মাতা নারায়ণী বালা, ভাইবোন নিত্যানন্দ বালা, চৈতন্য বালা,
তীবানী দেবী, হরীতকী দেবী বিবাহ : ২৯ জুন ১৯৫২, স্ত্রী : অঞ্জলি বালা,
সন্তান-সন্ততি : বিপ্লব বালা, প্রণব বালা, তন্দ্রা বালা, পান্না বালা, তৃপ্তি বালা
শিক্ষা:
প্রাথমিক শিক্ষা : জলিরপাড় পাঠশালা, মাধ্যমিক: খালিয়া রাজারা ইনস্টিটিউট, ম্যাট্রিকুলেশন: ১৯৪৩, উচ্চ মাধ্যমিক: ১৯৪৫, দৌলতপুর হিন্দু একাডেমি, খুলনা, বিএ: ১৯৪৭, রিপন কলেজ, কলকাতা, এমএ (বাংলা): ১৯৪৯, কলিকাতা বিশ্ববিদ্যালয়, আইন, প্রিলিমিনারি ১৯৫২, কলকাতা ল' কলেজ, এলএলবি ১৯৬১. ঢাকা ল' কলেজ
পোস্টাল বিভাগ, কেন্দ্রীয় ভারত সরকার, ১৯৪৯-১৯৫৩
চাকুরি
আইন পেশা
ফরিদপুর বার কাউন্সিল, ১৯৬২ সাল থেকে ১৯৯০
হাইকোর্ট ও সুপ্রিম কোর্ট বার কাউন্সিল সদস্য : ১৯৮৩
কর্মজীবন:
প্রাদেশিক পরিষদ সদস্য : ১৯৫৪
গণপরিষদ সদস্য : ১৯৫৫
যুক্তফ্রন্ট মন্ত্রিপরিষদ সদস্য : ১৯৫৬
আওয়ামী লীগ নমিনেশন বোর্ড সদস্য : ১৯৭০ ও ১৯৭৩ নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন
হয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে
প্রাদেশিক পরিষদ সদস্য : ১৯৭০
কার্যকরি চেয়ারম্যান : মুক্তিযুদ্ধকালের দক্ষিণ-পশ্চিম জোন-২
সামাজিক কর্ম:
উন্নাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর
মৃত্যু: ২ আষাঢ়, শুক্রবার ১৪১২, ১৮ জুন ২০০৫।
গৌরচন্দ্র বালা ২৫শে মার্চ ১৯৫৪ সালে উঃ-পূঃ ফরিদপুর থেকে পাকিস্তান গণপরিষদের সদস্য নির্বাচিত হন। ১৯৫৮ সালে তিনি পূর্ব পাকিস্তানের খাদ্যমন্ত্রী হন।
ভীমনালি গণহত্যা

ভীমনালী গণহত্যা ছিল পাকিস্তানি বাহিনীর দ্বারা বরিশালের ভীমনালীতে ১৫ জন বাঙালি হিন্দুর হত্যাযজ্ঞ । ১৯৭১ সালের ২২ শে মে স্থানীয় সহযোগীরা বাংলাদেশের বরিশাল জেলার নালি গ্রামে আক্রমণ করে। বাঙালি হিন্দু গ্রামবাসীরা বর্শা নিয়ে প্রতিরোধ করেছিল। তবে তারা সহযোগীদের দ্বারা পরাভুত হয়, এবং তারা ১৫ জন গ্রামবাসীকে গুলি করে হত্যা করেছিল।
ভীমনলী গ্রাম মঠবাড়িয়া উপজেলা মধ্যে পিরোজপুর জেলা এর বাংলাদেশ অবস্থিত । ১৯৭১ সালে ৮০ টি বাঙালি হিন্দু পরিবার বসতি স্থাপন করেছিল।
এটি ব্যবহার্যভাবে দেশের অন্যান্য অংশ থেকে কেটে ফেলা হয়েছিল, এবং তাই এটি মুক্তিযোদ্ধারা প্রায়শই ঘনিয়ে আসেন। আশেপাশের গ্রামগুলির বহু বাঙালি হিন্দু ভীমনালীতে আশ্রয় নিয়েছিলেন। ১ ই মে, একটি জনসভায় আবদুল জব্বার ইঞ্জিনিয়ার ঘোষণা করেছিলেন যে মুক্তিযোদ্ধা, আওয়ামী লীগের কর্মীদের এবং হিন্দুরা পাকিস্তানের শত্রু এবং তাদের ধ্বংস করতে হবে। সমাবেশের পরপরই জনতা তুষখালী গ্রামের হিন্দু মহল্লার কালুপাড়া এবং নাথপাড়া আক্রমণ করে।
২২ শে মে সকাল দশটার দিকে প্রায় ৫০০ সশস্ত্র সহযোগীর একটি দল গ্রামটিকে ঘিরে ফেলে। গ্রামবাসী বারুই পরিবারের বাড়ীতে জড়ো হয়েছিল। সহযোগীরা গ্রামে পৌঁছালে প্রায় ২০০ বাঙ্গালী হিন্দু লাঠি, বর্শা এবং নিয়ে নিজেকে সজ্জিত করে ওয়াপদা বাঁধের অবস্থান গ্রহণ করেন। সহযোগীরা তাদের উপর গুলি চালালে তারা নিজেকে রক্ষা করার চেষ্টা করেছিল। পনেরোজন গুলিবিদ্ধ হন এবং বাকিরা পিছু হটে যায়। আবদুল জব্বার ইঞ্জিনিয়ার নিজেই ঘটনাস্থলে সখনাথ খারাতিকে গুলি করে হত্যা করে। লালু খান নামে এক সহযোগী নিহত হয়েছেন। সহযোগীরা গ্রামবাসীর লাশগুলি টেনে এনে খালে ফেলে দেয়। এই হত্যার পরে সহযোগীরা ৮০ জন বাঙালি হিন্দু পরিবারকে লুট করে আগুন ধরিয়ে দেয়।
গণহত্যার পরে অনেক বাঙালি হিন্দুরা গ্রাম ছেড়ে চলে যেতে বাধ্য হয়েছিল। বাংলাদেশ স্বাধীন হওয়ার পরে পরিবারগুলি তাদের বাড়িতে ফিরে এসেছিল। ১৯৭২ সালের ১৯ এপ্রিল যজ্ঞেশ্বর বড়ুই নামে একজন বেঁচে যাওয়া ব্যক্তি পিরোজপুরের মহকুমা আদালতে মামলা দায়ের করেন। আবদুল জব্বার ইঞ্জিনিয়ারকে প্রধান আসামি করে এই মামলায় ২৫৯ জন সহযোগী নামকরণ করা হয়েছে। ছয় মাস পরে, বারুইকে রাতে অজ্ঞাত দুর্বৃত্তরা ধরে নিয়ে যায় এবং গুলি করে হত্যা করে। বিনোদ বিহারী বারুই নামে অপর এক গ্রামবাসী, যিনি হামলার সময় গ্রামটি রক্ষা করেছিলেন এবং শ্বাসরোধ করে হত্যা করা হয়েছিল। পরে মামলাটি আদালত পাশাপাশি থানা থেকে নিখোঁজ হয়।
সূত্রাপুর গণহত্যা

সূত্রপুর হত্যাকাণ্ড বলতে ২৭শে মার্চ ১৯৭১, পুরোনো ঢাকার সূত্রপুরের মালাকারতলা গলির বাঙালি হিন্দু বাসিন্দাদের ওপর পাকিস্তান সেনাবাহিনীর দ্বারা ঘটা হত্যাকাণ্ডকে বোঝায়। পাক সেনারা ১৪ জন হিন্দু ও ১ জন মুসলিমকে লোহারপুলের ওপর লাইন দিয়ে দাঁড় করিয়ে গুলি করে হত্যা করে।
পুরোনো ঢাকার সূত্রধর এলাকাটা ঐতিহাসিকভাবেই হিন্দু অধ্যুষিত ছিল। এখানকার মানুষ ব্যবসা, চাকরি করে জীবিকা নির্বাহ করতেন। ১৯৪৭শের পরে কিছু ধনী বিহারি মুসলিম ব্যবসায়ীরাও এখানে এসে থাকতে শুরু করে। ২৬শে মার্চ, সেনারা সূত্রপুর পুলিশ স্টেশনে বোমাবর্ষণ করে। কয়েকজন পুলিশ মারা যান, বাকিরা পালিয়ে যান। সেনারা ঐ পুলিশ স্টেশনেই ঘাঁটি গাড়ে।
কারফিউ ঘোষণা করার পর থেকেই অনেকে বুড়িগঙ্গা পেরিয়ে ওপারে চলে গেছিল। ২৭শে মার্চ বিকেলে ১১ জন স্থানীয় হিন্দুকে মালাকারতলা গলিতে বিহারিলাল মন্দিরের সামনে লাইন দিয়ে হাঁটু মুড়ে বসিয়ে রাখে। এদের মধ্যে ঢাকা বিশ্ববিদ্যালয়-এর বায়োকেমিস্ট্রির গবেষক ও শিক্ষক ডঃ হরিনাথ দে ছিলেন। তারপর এদেরকে থানার মধ্যে বন্দি করে রাখা হয়।
রাত ১০টায়, বন্দিদের লোহারপুলে নিয়ে গিয়ে লাইন দিয়ে দাঁড় করিয়ে গুলি করে। সেতুর নীচে ধোলাই খালে মৃতদেহগুলো ফেলে দেয়। গুলি খেয়েও ঢাকা ইলেক্ট্রিসিটি ডেভেলপমেন্ট বোর্ড-এর ইঞ্জিনিয়ার পরেশচন্দ্র দাস নাটকীয় ভাবে বেঁচে যান। সব হিন্দুবাড়িগুলো লুঠ করে। এমনকি বিহারিলাল মন্দিরের মার্বেল পাথরগুলোও খুলে নেয়।
মধ্যপাড়া গণহত্যা

মধ্যপাড়া গণহত্যা হলো ১৯৭১ সালের ২২শে মে ফরিদপুর জেলার পালং থানার অন্তর্গত মধ্যপাড়া ও তার আশপাশের গ্রামে বাঙালি হিন্দুদের ওপর সংঘটিত গণহত্যা। সরকারি হিসাবে গণহত্যায় আনুমানিক ৩৭০ জন মারা গিয়েছিলেন। ১৯৭১ সালে মধ্যপাড়া, কেশভোগ, রুদ্রপুর গ্রামগুলো মাদারীপুর উপজেলার পালং থানার অন্তর্গত ছিল। এগুলো বর্তমানে শরীয়তপুর সদর উপজেলার শরীয়তপুর পৌরসভার অন্তর্গত। এগুলো তখন সম্পূর্ণ হিন্দু-অধ্যুষিত গ্রাম ছিল, এখন হিন্দুশূন্য হয়ে গেছে।
ফরুশান্দে

ফরুশান্দে (ফারসি: فروشنده, "ফরুশান্দে") একটি ২০১৬ আসগর ফরহাদি রচিত ও পরিচালিত চলচ্চিত্র । তারানেহ আলিদুস্তি এবং শিহাব হোসাইনি অভিনীত। এমন এক বিবাহিত দম্পতির গল্প, আর্থার মিলার ১৯৪৯ সালে নাটক মঞ্চে একটি বিক্রয়কর্মী মঞ্চে অভিনয় করেন, যখন স্ত্রীর উপর অত্যাচার হয়। তার স্বামী আক্রমণকারীর পরিচয় নির্ধারণ করার চেষ্টা করেন, যখন তিনি ট্রমা-পরবর্তী মানসিক চাপের সাথে লড়াই করেন। ফরহাদী গল্পের থিমের উপর ভিত্তি করে গল্পের মধ্যে মিলারের নাটকটিকে তাঁর গল্প হিসাবে বেছে নিয়েছিলেন।ইরান ও ফ্রান্স এর যৌথ প্রযোজনার, ছবিটির শুটিং ২০১৫ সালে তেহরান হয়েছিল।
চলচ্চিত্রটি ২০১৬ কান চলচ্চিত্র উৎসব এ প্রদর্শন হয়। চলচ্চিত্রটি দুটি পুরস্কার পেয়েছে আসগর ফরহাদি সেরা চিত্রনাট্যকার এবং শিহাব হোসাইনী সেরা অভিনেতা। ফরুশান্দে সেরা বিদেশী ভাষা চলচ্চিত্রের জন্য একাডেমি পুরস্কার অর্জন করেছে। ফরহাদী মার্কিন নির্বাহী আদেশ ১৩৭৬৯ এর প্রতিবাদে ৮৯তম একাডেমি পুরস্কার অনুষ্ঠানে অংশ নেননি।
দেবল দেববর্মা

দেবল দেববর্মা একজন বাঙালী সাহিত্যিক। তাঁর আসল নাম অজিত চট্টোপাধ্যায়।
দেবল দেববর্মা ওড়িশার ঝাড়সুগদায় জন্মগ্রহণ করেন। তাঁর পিতা চণ্ডীচরণ চট্টোপাধ্যায়ের বদলির চাকরির দরুন তাকে পশ্চিমবঙ্গের বিভিন্ন জায়গায় পড়াশোনা করতে হয়। সালকিয়া অ্যাংলাে-সংস্কৃত স্কুল থেকে ম্যাট্রিকুলেশন ও বাঁকুড়ায় আই.এস.সি. পাশ করেন। বাঁকুড়া খ্রিস্টান কলেজ থেকে স্নাতক হওয়ার পর কলকাতা বিশ্ববিদ্যালয়ে ভর্তি হন। তিনি প্রথম জীবনে শিক্ষকতা করতেন, পরে বাণিজ্যকর দপ্তরের আধিকারিক হন। ছাত্রজীবন থেকেই সাহিত্যরচনা করেছেন তিনি। প্রবাসী আয়ােজিত একটি গল্প প্রতিযােগীতায় যোগ দিয়ে পুরস্কার পান। দেবল দেববর্মা ছদ্মনামে তাঁর প্রকাশিত গ্রন্থ প্রায় ৬০ এর অধিক। তাঁর রচিত একাধিক কাহিনী ও নাটক বেতারে এবং দূরদর্শনে সম্প্রচারিত হয়েছে। তিনি আনন্দমেলা, শুকতারা, কিশোর ভারতী ইত্যাদি পত্রিকায় গল্প ও উপন্যাস লিখেছেন। তাঁর সৃষ্ট কিশোর গোয়েন্দা প্রলয়।
আলি বিন নাসের

আলি বিন নাসের তিউনিসিয়ান ফুটবল রেফারি । তিনি ১৯৮৬ সালের ফুটবল বিশ্বকাপের কোয়ার্টার ফাইনালে আর্জেন্টিনা বনাম ইংল্যান্ড ম্যাচে রেফারির দায়িত্ব পালন করছেন ।
১৯৮৬ ফিফা বিশ্বকাপে আর্জেন্টিনা ও ইংল্যান্ডের মধ্যকার ম্যাচটি নাসের রেফারী ছিলেন, যেখানে ম্যাচটি জয়ের জন্য আর্জেন্টিনার অধিনায়ক দিয়েগো ম্যারাডোনা "হ্যান্ড বলে" "গোল অফ দ্য সেঞ্চুরি" করেছিলেন। "হ্যান্ড বলে" গোলের জন্য, ম্যারাডোনা বলটি জালে দিকে দিয়েছিল, বিন নাসের বলেছিলেন যে তিনি এটি দেখেননি এবং ভেবেছিলেন যে ম্যারাডোনা বলটির নেতৃত্ব দিয়েছেন।
বিন নাসের এবং তার বুলগেরিয়ান সহকারী লাইনসম্যান বোগদান ডচেভ উভয়েই হ্যান্ডবলটি দেখেন নি বলো একে অপরকে দোষ দিয়েছেন। বিন নাসের বলেছিলেন যে তিনি হ্যান্ডবলের দোচেভের কাছ থেকে সিগন্যালের জন্য অপেক্ষা করেছিলেন, কিন্তু যেহেতু কেউই দেখে নি,তাই তিনি গোল হয়েছে বলে সমর্থন দিয়েছিলেন। টিভি ফুটেজে এটি সমর্থন করে, যেমন দেখা যায় বিন নাসের তার দিকে লক্ষ্য করার পরে প্রত্যাশা করছেন। দোচেভ বিন নাসেরকে দোষ দিয়ে বলেছিলেন যে সেই সময় ফিফার সহকারী রেফারির সাথে সিদ্ধান্ত নেওয়ার অনুমতি দেওয়া হয়নি রেফারি যেই সিদ্ধান্ত নিয়েছে তা চূড়ান্ত ছিল।বিশ্বকাপের সর্বোচ্চ স্তরের ফুটবলের নাসেরকে অনভিজ্ঞতার জন্য দোষারোপ করেন।
১৯৮৬ ফিফা বিশ্বকাপের ফাইনালে, তিনি পোল্যান্ড এবং পর্তুগালের মধ্যকার গ্রুপ ম্যাচের প্রথম রেফারি এবং ডেনমার্ক এবং স্পেনের মধ্যে ১৬ টি ফাইনালের রাউন্ড সহ টুর্নামেন্টে আরও তিনটি ম্যাচে সহকারী রেফারি ছিলেন। ১৯৮৬ সালের টুর্নামেন্টের পরে ফিফা বিশ্বকাপে তাকে এই পদে অধিষ্টিত করেন নি ।
১৭ আগস্ট, ২০১৫-এ ফুটবল তারকা ম্যারাডোনা নাসের এর তিউনিসিয়ায় বাড়িতে গিয়েছিলেন এবং তাকে শ্রদ্ধা জানান, ম্যারাডোনার স্বাক্ষর করা একটি আর্জেন্টিনার জার্সি দিয়ে তাঁকে "চির বন্ধু" বলে সম্বোধন করেন।
আবু সালাবা

আবু সালাবা আল-খুশানি (রাঃ) ছিলেন নবী মুহাম্মাদ (সা.)-এর অন্যতম সাহাবী। তিনি ইসলামের প্রথম যুগের একজন গুরুত্বপূর্ণ ব্যক্তিত্ব ছিলেন এবং বহু হাদিস বর্ণনা করেছেন।
আবু সালাবা আল-খুশানি (রাঃ) আরবের খুশান গোত্রে জন্মগ্রহণ করেন। ইসলাম গ্রহণের পর তিনি ইসলামের বিভিন্ন যুদ্ধে অংশ নেন এবং ইসলামের প্রচারে গুরুত্বপূর্ণ ভূমিকা রাখেন। তিনি ছিলেন একজন বিচক্ষণ ও জ্ঞানী ব্যক্তি, যিনি রাসুলুল্লাহ (সা.)-এর কাছ থেকে সরাসরি শিক্ষা গ্রহণ করেছিলেন।
আবু সালাবা (রাঃ) বিভিন্ন বিষয়ে নবী (সা.)-এর হাদিস বর্ণনা করেছেন, বিশেষত ইসলামের সামাজিক ও নৈতিক দিক সম্পর্কে। তার বর্ণিত কিছু হাদিস সহিহ বুখারি ও সহিহ মুসলিম-এ সংকলিত হয়েছে।
তার বর্ণিত একটি বিখ্যাত হাদিস:
তার সঠিক মৃত্যু সাল জানা যায় না, তবে তিনি ৭ম শতাব্দীর শেষভাগে ইন্তেকাল করেন। তার মৃত্যুর পর মুসলিম বিশ্বে তার হাদিসগুলো প্রচারিত হতে থাকে এবং বিভিন্ন ইসলামিক গ্রন্থে সংরক্ষিত হয়।
ডাষ্টি মসজিদ

ডাষ্টি মসজিদ (ফারসি: مسجد دشتی) ইরানের এসফাহান প্রদেশের ডাস্টি গ্রামের একটি ঐতিহাসিক মসজিদ। এটি ইলখানিদ যুগের অন্যতম স্থাপনা। মসজিদে কোনও শিলালিপি নেই, যাতে নির্মাণের বছর এবং স্থপতির নাম উল্লেখ করা হয়েছে।
উপপরিবার

জীবের শ্রেণিবিন্যাসবিদ্যায় উপপরিবার (ইংরেজি: '; ল্যাটিন: ',বহুবচন: "") হলো একটি সহায়ক ও মধ্যবর্তী স্তর, যার অবস্থান পরিবারের নিচে এবং গণের ওপরে হলেও এটি গণ অপেক্ষা পরিবারের সাথে অধিক সম্পর্কযুক্ত। জীবের আদর্শ নামকরণের নিয়মানুসারে উদ্ভিদের ক্ষেত্রে উপপরিবারের ল্যাটিন নাম "-oideae" দিয়ে এবং প্রাণীর ক্ষেত্রে উপপরিবারের ল্যাটিন নাম "-inae" দিয়ে শেষ হতে হবে।
হ্যামিল্টন একাডেমিকাল ফুটবল ক্লাব

হ্যামিল্টন একাডেমিকাল ফুটবল ক্লাব (সাধারণত হ্যামিল্টন একাডেমিকাল আকিস অথবা দ্য আকিস নামে পরিচিত) হচ্ছে হ্যামিল্টন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৪ সালে প্রতিষ্ঠিত হয়েছে। হ্যামিল্টন একাডেমিকাল তাদের সকল হোম ম্যাচ হ্যামিল্টনের নিউ ডগলাস পার্কে খেলে থাকে; যার ধারণক্ষমতা হচ্ছে ৬,০১৮। বর্তমানে এই ক্লাবের ম্যানেজারের দায়িত্ব পালন করছেন ব্রায়ান রাইস এবং সভাপতির দায়িত্ব পালন করছেন অ্যালান মাইটল্যান্ড। স্কটিশ রক্ষণভাগের খেলোয়াড় ব্রায়ান নিল ইস্টন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হ্যামিল্টন একাডেমিকাল এপর্যন্ত ৭টি শিরোপা জয়লাভ করেছে; যার মধ্যে ৩টি স্কটিশ প্রথম বিভাগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ এবং ২টি স্কটিশ চ্যালেঞ্জ কাপ শিরোপা রয়েছে।
হার্ট অব মিডলোদিয়ান ফুটবল ক্লাব

হার্ট অব মিডলোদিয়ান ফুটবল ক্লাব (সাধারণত হার্ট অব মিডলোদিয়ান এফসি অথবা শুধুমাত্র হার্টস নামে পরিচিত) হচ্ছে এডিনবরা ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ চ্যাম্পিয়নশিপে খেলে। এই ক্লাবটি ১৮৭৪ সালে প্রতিষ্ঠিত হয়েছে। হার্ট অব মিডলোদিয়ান এফসি তাদের সকল হোম ম্যাচ এডিনবরার টিনেকাস্টল পার্কে খেলে থাকে; যার ধারণক্ষমতা হচ্ছে ২০,০৯৯। বর্তমানে এই ক্লাবের ম্যানেজারের দায়িত্ব পালন করছেন ডানিয়েল স্ট্যান্ডেল এবং সভাপতির দায়িত্ব পালন করছেন অ্যান বাজেট। স্কটিশ আক্রমণভাগের খেলোয়াড় স্টিভেন নেইস্মিথ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হার্ট অব মিডলোদিয়ান এফসি এপর্যন্ত ১৬টি শিরোপা জয়লাভ করেছে; যার মধ্যে ৪টি স্কটিশ প্রিমিয়ারশিপ, ৮টি স্কটিশ কাপ এবং ৪টি স্কটিশ লীগ কাপ শিরোপা রয়েছে।
এসজিআর ১৯০০+১৪

এসজিআর ১৯০০+১৪ হলো একটি সফট গামা রিপিটার যা প্রায় ২০,০০০ আলোক-বর্ষ দূরে আকিলা নক্ষত্রমন্ডলে অবস্থিত। একে ম্যাগনেটারের উদাহরণ হিসেবে ধরা হয়।
১৯৯৮ সালের ২৭ আগস্ট, নক্ষত্রটি হতে একটি তীব্র গামা রশ্মি বিস্ফোরণ শনাক্ত হয়; এর কিছুক্ষণ বাদে, আকাশের এই অঞ্চলে একটি নতুন রেডিও উৎসের আবির্ভাব ঘটে। আনুমানিক ২০,০০০ আলোক বর্ষের একটি বিশাল দূরত্ব সত্ত্বেও বিস্ফোরণটি পৃথিবীর বায়ুমন্ডলে বড় রকমের প্রভাব ফেলে। আয়ন্মন্ডলের পরমাণুগুলি, যেগুলি সাধারণত দিনের বেলায় সূর্যের বিকিরণে আয়নিত থাকে কিন্তু রাতে পূনর্মিলিত হয়ে নিরপেক্ষ হয়ে যায়, রাতের বেলায় দিনের বেলার কাছাকাছি পরিমাণে আয়নিত হয়ে যায়। রসি এক্স-রে টাইমিং এক্সপ্লোরার, একটি এক্স-রে স্যাটেলাইট, এই বিস্ফোরণের সময় এর সবচেয়ে শক্তিশালী সংকেত গ্রহণ করে, যদিও এটি তখন আকাশের অন্যদিকে মুখ করে ছিলো, এবং সাধারণভাবে, বিকিরণটি প্রতিহত হওয়ার কথা ছিলো।
নাসার স্পিটজার স্পেস টেলিস্কোপ ২০০৫ ও ২০০৭ সালে দুইটি সংকীর্ণ অবলোহিত কম্পাংকে এসজিআর ১৯০০+১৪ এর চারপাশে একটি রহস্যময় বলয় আবিষ্কার করে। স্পিটজারের ২০০৭ সালের ছবিটিতে দুই বছর বাদেও এই বলয়ের মাঝে কোনো পরিবর্তন দেখা যায়নি। বলয়টির ব্যাপ্তি সাত আলোক বর্ষ। বলয়টির উৎস এখন পর্যন্ত অজানা এবং ২০০৮ সালের ২৯ মে তারিখে এটি নেচার সাময়িকীতে একটি নিবন্ধের বিষয়-বস্তু ছিলো।
ডান্ডি ইউনাইটেড ফুটবল ক্লাব

ডান্ডি ইউনাইটেড ফুটবল ক্লাব (সাধারণত ডান্ডি ইউনাইটেড এফসি নামে পরিচিত) হচ্ছে ডান্ডি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৯ সালের ২৪শে মে তারিখে প্রতিষ্ঠিত হয়েছে। ডান্ডি ইউনাইটেড এফসি তাদের সকল হোম ম্যাচ ডান্ডির ট্যানাডাইস পার্কে খেলে থাকে; যার ধারণক্ষমতা হচ্ছে ১৪,২২৩। বর্তমানে এই ক্লাবের ম্যানেজারের দায়িত্ব পালন করছেন রবি নিলসন এবং সভাপতির দায়িত্ব পালন করছেন মার্ক ওগ্রেন। স্কটিশ রক্ষণভাগের খেলোয়াড় মার্ক রেনল্ডস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ডান্ডি ইউনাইটেড এফসি এপর্যন্ত ৯টি শিরোপা জয়লাভ করেছে; যার মধ্যে ১টি স্কটিশ লীগ, ৩টি স্কটিশ চ্যাম্পিয়নশিপ, ২টি স্কটিশ কাপ, ২টি স্কটিশ লীগ কাপ এবং ১টি স্কটিশ চ্যালেঞ্জ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, ডান্ডি ইউনাইটেড এফসির সবচেয়ে বড় সাফল্য হচ্ছে ১৯৮৬–৮৭ উয়েফা কাপের ফাইনালে পৌঁছানো, যেখানে তারা ইয়েতিবরিয়ের কাছে ২–১ গোলের ব্যবধানে পরাজিত হয়েছিল।
গড্ডিমারী ইউনিয়ন

গড্ডিমারী ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০০৮ জন। ইউনিয়নটিতে মোট গ্রামের সংখ্যা ৪টি ও মৌজার সংখ্যা ৪টি।
উত্তরে বড়খাতা ইউনিয়ন, উত্তর পশ্চিমে সানিয়াজান নদী ও তিস্তা নদী এবং পশ্চিমে খালিসা চা-পানি ইউনিয়ন, পূর্বে সিঙ্গীসারী ইউনিয়ন, দক্ষিণে সিঙ্গীমারী ও সিন্দূর্ণা ইউনিয়ন।
সিংগীমারী ইউনিয়ন

সিংগীমারী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৮৩ জন। ইউনিয়নটিতে মোট গ্রামের সংখ্যা ৩টি ও মৌজার সংখ্যা ৩টি।
পূর্বে ভারত, উত্তরে গড্ডিমারী ও বড়খাতা ইউনিয়ন, দক্ষিণে সিন্দুর্না ইউনিয়ন, পশ্চিমে ডিমলা উপজেলা ।
টংভাঙ্গা ইউনিয়ন

টংভাঙ্গা ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন। এটি ৬৮.৭১ কিমি২ (২৬.৫৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৩৩৩ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
সিন্দুর্ণা ইউনিয়ন

সিন্দুর্না ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
পাটিকাপাড়া ইউনিয়ন

পাটিকাপাড়া ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৬৮২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
নওদাবাস ইউনিয়ন

নওদাবাস ইউনিয়ন বাংলাদেশের রংপুর বিভাগের লালমনিরহাট জেলার হাতিবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
গোতামারী ইউনিয়ন

বড়খাতা ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
ভেলাগুড়ি ইউনিয়ন

ভেলাগুড়ি ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
সানিয়াজান ইউনিয়ন

সানিয়াজান ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
ফকিরপাড়া ইউনিয়ন

বড়খাতা ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
কল্কাসুন্দা

'কল্কাসুন্দা ' একটি গুল্ম, কমপক্ষে ৩ মিটার লম্বা। এর ৮-১২টি যৌগিক পাতা থাকে। কল্কাসুন্দা (kolkasunda)" এর সাধারণ নাম algarrobilla, kasunda, baner। পূর্বে একে ইংরেজিতে "Cassia sophera" বলা হত। এটি হিন্দিতে kasaundi নামে পরিচিত।
সম্ভবত বাংলাদেশে এর উৎপত্তি,
নরম পাতা ও কাঁচা শুঁটি।
অ্যালার্জি, কোষ্ঠবদ্ধতা, হুপিং কাশি, কফ, জ্বর, বেতো জ্বর, ম্যালেরিয়া, কঞ্জাংকটিভাইটিস ও ক্ষত নিরাময়ে কালকাসুন্দার পাতার রস খাওয়া হয়। মৃগি রোগীদের চিকিৎসায় গোটা উদ্ভিদের রস ব্যবহার হয়। রজঃস্রাবের সময় যন্ত্রণা হলে মূলের ক্বাথ কাজ দেয়। আবার ডায়াবেটিস রোগের চিকিৎসায় কালকাসুন্দার বাকল ভেজানো জল খেলে উপকার হয়। 
হোমিওপ্যাথিক মেটেরিয়া মেডিকাতে শ্বাসকষ্ট এবং হাঁপানিতে সম-লক্ষণে ব্যবহারের উল্লেখ আছে।
শেখ আব্দুল হাই বাচ্চু

শেখ আব্দুল হাই বাচ্চু বাংলাদেশের বাগেরহাঁট জেলার রাজনীতিবিদ, ব্যবসায়ী ও বাগেরহাট-১ (চিতলমারী, মোল্লারহাট ও ফকিরহাট) আসনের সাবেক সংসদ সদস্য। তিনি বেসিক ব্যাংকের চেয়ারম্যান ছিলেন।
শেখ আব্দুল হাই বাচ্চু বাগেরহাট জেলার মোল্লাহাট উপজেলার আডুয়াডিহি গ্রামে জন্মগ্রহণ করেন। তার পিতা মৃত শেখ আব্দুল হামিদ পুলিশের উপপরিদর্শক ছিলেন। তার তিন ভাই ও তিন বোন রয়েছেন। এক ভাই অস্ট্রেলিয়ায় এবং অন্য দুই ভাই ঢাকায় বসবাস করেন। বাচ্চু শেখ শিরিন আখতার কে বিয়ে করেন, তাদের পুত্র শেখ সাবিদ হাই অনিক ও মেয়ে শেখ রাফা হাই, ছেলেটি বুদ্ধিপ্রতিবন্ধী।
শেখ আব্দুল হাই বাচ্চু ছাত্রজীবনে কোনো রাজনৈতিক দলের সাথে সম্পৃক্ত থাকার তথ্য পাওয়া যায়নি। আশির দশকে জাতীয় পার্টিতে যোগ দেন ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হয়ে বাগেরহাট-১ (চিতলমারী, মোল্লারহাট ও ফকিরহাট) আসন থেকে সংসদ সদস্য নির্বাচিত হন।
সংসদ সদস্য থাকাকালীন তিনি ১২ অক্টোবর ১৯৮৮ সাল থেকে ৬ নভেম্বর ১৯৯০ সাল পর্যন্ত বাগেরহাট জেলা পরিষদের চেয়ারম্যান হিসেবে দায়িত্ব পালন করেন। এ সময়ে তিনি বাগেরহাট জেলা জাতীয় পার্টির সভাপতি ছিলেন।
১৯৯১ সালের পঞ্চম জাতীয় নির্বাচনে তিনি একই আসন থেকে জাতীয় পার্টির প্রার্থী হয়ে পরাজিত হয়েছিলেন।
তাকে ২০০৯ সালে বেসিক ব্যাংক লিমিটেডের চেয়ারম্যান নিয়োগ করা হয়। ২০১৪ সালে ঋণ কেলেঙ্কারির অভিযোগ উঠলে চাপের মুখে তিনি পদত্যাগ করেন।
বেসিক ব্যাংকের সাবেক চেয়ারম্যান ছিলেন তিনি। ব্যাংকিং খাতের অত্যন্ত প্রভাবশালী এই ব্যক্তির সময়ই বেসিক ব্যাংকে হাজার হাজার কোটি টাকা লোপাট করা হয়েছে। লোপাট হওয়া অর্থের পরিমাণ প্রায় চার হাজার কোটি টাকা, যা উদ্ধার হওয়ার সম্ভাবনা তেমন নেই বললেই চলে। এসব দুর্নীতি ও অনিয়মের কারণে সরকার তাকে ব্যাংকের চেয়ারম্যান পদ থেকে সরিয়েও দিয়েছে। বর্তমান সরকারের অনেকের সাথেই তার সুসম্পর্ক রয়েছে বলে জানা যায়। এতে দুর্নীতি দমন কমিশন (দুদক) বেসিক ব্যাংকের দুর্নীতির বিরুদ্ধে মামলা করলেও বাচ্চুর বিরুদ্ধে কোনো অভিযোগ দায়ের করতে সক্ষম হয়নি। তিনি জাতীয় পার্টির চেয়ারম্যান হুসেইন মুহম্মদ এরশাদের একজন অত্যন্ত ঘনিষ্ঠজন বলে একটি সরকারি গোয়েন্দা সংস্থা উল্লেখ করেছে।
অ্যাডাম ড্রাইভার

অ্যাডাম ডগলাস ড্রাইভার (জন্ম ১৯ নভেম্বর ১৯৮৩) হলেন একজন মার্কিন অভিনেতা। তিনি অসংখ্য পুরস্কার ও মনোনয়ন লাভ করেছেন, তন্মধ্যে রয়েছে একটি ভল্পি কাপ বিজয়, এবং দুটি একাডেমি পুরস্কার, তিনটি এমি পুরস্কার ও একটি টনি পুরস্কারের মনোনয়ন।
ড্রাইভার ইউনাইটেড স্টেটস মেরিন কর্পসের সাবেক ল্যান্স কর্পোরাল। তার ব্রডওয়ে মঞ্চে অভিষেক ঘটে "মিসেস ওয়ারেন্‌স প্রফেসর" (২০১০) নাটক দিয়ে এবং এরপর তিনি "ম্যান অ্যান্ড বয়" (২০১১) নাটকে অভিনয় করেন। তিনি এইচবিওর হাস্যরসাত্মক নাট্যধর্মী ধারাবাহিক "গার্লস" (২০১২-২০১৭)-এ পার্শ্ব চরিত্রে অভিনয় করে খ্যাতি অর্জন করেন এবং এই কাজের জন্য টানা তিনটি এমি পুরস্কারের মনোনয়ন লাভ করেন। ড্রাইভারের চলচ্চিত্র কর্মজীবন শুরু হয় "লিংকন" (২০১২), "ফ্রান্সেস হাঁ" (২০১২), "ইনসাইড লউইন ডেভিস" (২০১৩) ও "সাইলেন্স" (২০১৬) চলচ্চিত্রে পার্শ্ব চরিত্রে অভিনয়ের মধ্য দিয়ে। তিনি নাট্যধর্মী "হাংরি হার্টস" (২০১৪) চলচ্চিত্রে প্রধান চরিত্রে অভিনয় করে শ্রেষ্ঠ অভিনেতা বিভাগে ভল্পি কাপ অর্জন করেন।
ড্রাইভার "স্টার ওয়ার্স" অনুবর্তী ত্রয়ী (২০১৫-২০১৯)-এ কাইলো রেন চরিত্রে অভিনয় করে আরও অধিক খ্যাতি অর্জন করেন। তিনি "ব্ল্যাকক্লান্সম্যান" (২০১৮) চলচ্চিত্রে গোয়েন্দা পুলিশ এবং "ম্যারিজ স্টোরি" (২০১৯) চলচ্চিত্রে একজন মঞ্চ পরিচালক চরিত্রে অভিনয় করে দুটি একাডেমি পুরস্কারের মনোনয়ন লাভ করেন।
শুষনি শাক

শুষনি শাক বা 'সুষণি শাক' একটি ঔষধি উদ্ভিদ যা কেন্দ্রীয় এবং দক্ষিণ ইউরোপ, ক্যাউকাসিয়া, পশ্চিম সাইবেরিয়া, আফগানিস্তান, দক্ষিণ-পশ্চিম ভারত, চীন, জাপান, এবং ভিয়েতনাম এসব অঞ্চল স্বাভাবিকভাবে পাওয়া যায়, যদিও মার্কিন যুক্তরাষ্ট্রের এর কিছু অঞ্চলে এটি একটি আগাছা বিবেচনা করা হয় , যেখানে উত্তরপূর্বে ১০০ বছরেরও বেশি সময় ধরে এটা ভাল উৎপাদিত হয়েছে। এর সাধারণ নামগুলো হচ্ছে four leaf clover; European waterclover (মার্কিন যুক্তরাষ্ট্র); "sushni" (ভারত); "aalaik keerai" (তামিল)। এটি গ্রামে অনেকের কাছে সুষনিশাক বা সুনসুনি শাক নামে পরিচিত। এই শাকের পাতা অনেক নরম ও পাতলা হয়। পাতার রং সবুজ নরম ও সরু ডাল বিশিষ্ট ঘাস বিশিষ্ট। থোকা থোকা জন্মে থাকে। একটি ডালে একটি পাতা হয়। এটি শাক হিসেবে বেশ জনপ্রিয়। এর বৈজ্ঞানিক নাম " Marsilea minuta"।
আয়ুবেদি চিকিৎসায় এটি দারুণ কাজ করে। এটি শ্বাসরোগে, অনিন্দ্রা, উচ্চরক্তচাপ ইত্যাদি রোগী চিকিৎসায় ব্যবহৃত হয়।
আব্দুল্লাহ ইবনে মাসআদা আল-ফাজারী

আব্দুল্লাহ ইবনে মাসআদা আল-ফাজারী ছিলেন বনু ফাজারা গোত্রের একজন আরব সেনাপতি ছিলেন যিনি উমাইয়া খলিফা প্রথম মুয়াবিয়া (রাজত্ব ৬৬১-৬৮০) এবং প্রথম ইয়াজিদের (রাজত্ব ৬৮০—৮৩) অনুুুগত হয়ে লড়াই করেন।  তিনি খলিফা প্রথম মারওয়ান (রাজত্ব ৬৮৪-৬৮৫) এবং আবদুল আল-মালিক (রাজত্ব ৬৮৫—৭০৫) এর অধীনেও রাজনৈতিক ভূমিকা পালন করেন।
আবদুল্লাহ বনু ফাজারা গোত্রের মাসআদা ইবনে হাকামা ইবনে মালিক ইবনে বদর (ধ্রুপদী মুসলিম উৎস অনুসারে মাসআদা ইবনে হুদায়ফা ইবনে বদর) এর ছেলে। মাসআদাকে ইসলামের নবী মুহাম্মদের নির্দেশে ৬২৭/২৮ খ্রিস্টাব্দে যায়েদ ইবনে হারেসা দ্বারা এই গোত্রের বিরুদ্ধে অভিযানের সময় মুসলিমদের দ্বারা ওয়াদি আল-কূরা উপত্যকায় হত্যা করা হয়েছিল।
অভিযানের সময় আব্দুল্লাহ ছিল ছোট বালক এবং তাকে বন্দী করে মুহাম্মদের কাছে নিয়ে আসা হয়, তিনি (মুহাম্মাদ) তাকে তাঁর মেয়ে ফাতিমাকে দাস হিসাবে উপহার দেন। তিনি আবদুল্লাহকে মুক্তি দেন এবং তাঁর স্বামী মুহাম্মদের চাচাত ভাই আলীর সাথে তাঁর বেড়ে ওঠেন। পরে তিনি দামেস্কে বসতি স্থাপন করেন।
আব্দুল্লাহ প্রথম ফিতনার সিফফিনের যুদ্ধে তৎকালীন সিরিয়ার গভর্নর মুয়াবিয়ার পক্ষে এবং খলিফা আলীর বিরুদ্ধে যুদ্ধ করেন। ৬৫৯/৬০ মুয়াবিয়া তাকে ১,৭০০ ঘোড়সওয়ারের প্রধান করে তায়েমা মরুউদ্যানের বাসিন্দা ও যাযাবর আরবদের কাছ থেকে তাঁর খিলাফতের আনুগত্যমূলক কর আদায় এবং শপথ ​​গ্রহণের জন্য প্রেরণ করেন। তিনি অস্বীকারী যে কাউকে হত্যা করতে পারতেন। তার সাথে তার ফাজারা গোত্রের অনেকে তার সাথে যোগ দেয়। আবদুল্লাহর দেওয়া অভিযানের মোকাবিলার জন্য আলী তার নিজস্ব ফাজারা গোত্রের অনুগত আল-মুসাইয়াব ইবনে নাজাবাকে প্রেরণ করেন।
পরে যখন তিনি আবদুল্লাহর মুখোমুখি হয়, তখন তাদের বাহিনী কয়েক ঘণ্টা যুদ্ধ চালায় এবং আবদুল্লাহকে তিনবার আল-মুসায়াব আঘাত করেন। এরপরে তার কিছু সৈন্য সিরিয়ায় পালিয়ে যায়, কিন্তু আবদুল্লাহ এবং তার বেশিরভাগ লোক তায়মার দুর্গে আশ্রয় গ্রহণ করে। তিন দিনের অবরোধের পরে, আল-মুসাইয়াব দুর্গটি ঘিরে রাখেন,কিন্তু আবদুল্লাহ গোত্রগত আত্মীয়তার আবেদন করেন,তখন আল-মুসায়াব আগুন নিভিয়ে দিলে আবদুল্লাহ সিরিয়ায় পালিয়ে যান।
মুয়াবিয়ার খেলাফত (৬৬১—৮০) এর সময় আবদুল্লাহ বাইজেন্টাইন সাম্রাজ্যের বিরুদ্ধে যুদ্ধে সেনাপতির দায়িত্ব পালন করেন। ইতিহাসবিদ খলিফা ইবনে খাইয়াতের মতে আবদুল্লাহ ৬৬৯/৭০ সালে আনাতোলিয়ার বিরুদ্ধে বার্ষিক শীতকালীন অভিযানের নেতৃত্ব দেন। ঐতিহাসিকগণ যেমন আল-ওয়াকিদি এবং আল-ইয়াকুবি মনে করেন যে ৬৭২ এর অভিযানে সুফিয়ান ইবনে আওফের মৃত্যুর পরে আবদুল্লাহ আরবদের সেনাপতি হিসাবে উত্তরসূরি হন। আধুনিক ঐতিহাসিক মারেক জাঙ্কোভিয়কের মতে, এই পর্বের মুসলিম বিবরণগুলি ইঙ্গিত দেয় যে আক্রমণটি তার লক্ষ্য অর্জনে ব্যর্থ হয়েছিল এবং আবদুল্লাহ "এটি [আরব সেনাবাহিনী] উদ্ধার করতে এবং নিরাপদে দেশে ফিরিয়ে আনতে ব্যর্থ হয়েছিল"।
আবদুল্লাহ মুসলিম ইবনে উকবার সেনাবাহিনীতে দামেস্ক সেনাদলের কমান্ডার হিসাবে ৬৮৩ সালের আল-হাররা এবং মক্কা অবরোধের যুদ্ধে যুদ্ধ করেছিলেন, যাকে মুয়াবিয়ার পুত্র এবং উত্তরসূরি প্রথম ইয়াজিদ পাঠিয়েছিলেন মদীনা ও মক্কার বিদ্রোহ দমন করতে। ইয়াজিদ ও তাঁর উত্তরসূরী দ্বিতীয় মুয়াবিয়ার মৃত্যুর পরে,উমাইয়া খিলাফতের শাসন ভেঙে পড়ে। বংশের বিভিন্ন শাখার একজন উমাইয়া মারওয়ান ইবনে আল-হাকাম খিলাফতের জন্য মনোনয়ন প্রেরণ করলে আবদুল্লাহ তাঁর আনুগত্য করে। তিনি মারওয়ানের পুত্র এবং উত্তরসূরি আবদুল আল-মালেকের সময় অবধি বেঁচে ছিলেন। তিনি আবদুল-মালেককে তার আত্মীয় আমর আল-আশদাকের ভাই ইয়াহিয়া ইবনে সাদকে ৬৮৯ সালের ব্যর্থ অভ্যুত্থানের পরে প্রাণে বাঁচানোপরামর্শ দিয়েছিলেন; খলিফা আবদুল্লাহর পরামর্শ মেনে চলেন।
আউচপাড়া ইউনিয়ন

আউচপাড়া ইউনিয়ন রাজশাহী জেলার বাগমারা উপজেলায় অবস্থিত একটি ইউনিয়ন। এই ইউনিয়নের বিভিন্ন তাঁত শিল্প, কুটির শিল্প, রসমালই, মিষ্টি ইত্যাদিতে স্বকীয়তা আছে।
২৪-১’ হতে ২৫-৭’ উত্তর অক্ষাংশ ও ২৭-২’ হতে ২৬-৩’ পূর্ব দ্রাঘিমাংশ। এই ইউনিয়নের উত্তরে মান্দা উপজেলা, দক্ষিণে মোহনপুর উপজেলা, পশ্চিমে মোহনপুর উপজেলাল রায়ঘাটির ইউনিয়ন, পূর্বে শুভডাঙ্গা ইউনিয়ন।
ওয়ার্ড নং গ্রাম
আউচপাড়া ইউনিয়নের পরিষদের পাশ দিয়ে কম্পনদী বয়ে গিয়েছে। এছাড়াও ছোট-বড় প্রায় ত্রিশটি বিল রয়েছে। এর মধ্যে উল্লেখযোগ্য হল: মরগার বিল, যার আয়তন ২০০০ একর।
নিয়ত

নিয়ত, নিয়ৎ, নিয়াহ, নিয়্যা, নিয়্যত বা নিয়্য়া ( "নিইয়াহ্‌" , অর্থ: "উদ্দেশ্য") হলো একটি ইসলামি ধারণা যেখানে একজন ব্যক্তি আল্লাহর উদ্দেশ্যে কোনো ইবাদত করার আগে ইচ্ছাপ্রকাশ করেন।
"ইমাম নববির চল্লিশ হাদিসের হাদিস নং ১ নিয়ে" ইবনে রজব আল হাম্বলী বলেন, যেকোনো ইবাদত শুধুমাত্র এটির উদ্দেশ্য অনুসারে বিচার করা হয়: উমর ইবনুল খাত্তাব বর্ণনা করেন যে মুহাম্মাদ (সা) বলেছেন, একজন ব্যক্তির কেবল তাঁর ইচ্ছা (নিয়ত) অনুসারে [পুরস্কৃত] হন।"
অনুরূপভাবে, কারও নিয়ত বা ইচ্ছাপ্রকাশ নামাজের প্রয়োজনীয় কাজগুলোর মধ্যে সর্বাধিক গুরুত্বপূর্ণ। নিয়ত মুখে উচ্চারণের প্রয়োজনীয়তা সম্পর্কে কিছুটা বিতর্ক রয়েছে। তবে বেশিরভাগ ইসলামি পণ্ডিত একমত যে, নিয়ত মনে মনে করতে হয়, তাই এটির উচ্চারণ করতে হবে না। অধিকন্তু, নবি মুহাম্মাদ (সা) বা তাঁর কোনো সঙ্গী (সাহাবা) নামাজের আগে উচ্চস্বরে নিয়ত উচ্চারণ করেছিলেন এমন কোনো প্রমাণ নেই।
নামাজ শুরু করার আগে, হজ্জ করার আগে, বা যেকোনো বড় ইবাদতের আগে একজন মুসলমানকে অবশ্যই নিয়ত করতে হয়।